ΠΕΡΙΕΧΟΜΕΝΑ
ΑΠΟΦΑΣΕΙΣ
Κατανομή οργανικών θέσεων αστυνομικού προσωπικού ειδικών καθηκόντων κατηγορίας Υγειο-
νομικοί Ιατροί του Τομέα Υγειονομικού σε ειδικότητες.
Σύσταση οργανικών θέσεων Υπαστυνόμων Α’ και
Β’ γενικών καθηκόντων, κατάργηση οργανικών
θέσεων Ανθυπαστυνόμων γενικών καθηκόντων.
1η τροποποίηση της υπ’ αρ. 59717/5.3.2025 απόφασης του Υπουργού Αγροτικής Ανάπτυξης και
Τροφίμων «Καθορισμός πλαισίου εφαρμογής
της Παρέμβασης Π3-73-2.9 - Επενδύσεις για τον
εκσυγχρονισμό και την κατασκευή θερμοκηπίων
και προσπελάσιμων στεγάστρων φυτικής παραγωγής του Στρατηγικού Σχεδίου (ΣΣ) Κοινής
Αγροτικής Πολιτικής (ΚΑΠ) της Ελλάδας 2023  2027» (Β’ 1162).
Καθιέρωση και κατανομή ωρών υπερωριακής
απασχόλησης απογευματινής, Κυριακών και εξαιρέσιμων ημερών με αμοιβή στο προσωπικό Δα-
κοκτονίας 2025.
Μεταβίβαση άδειας ίδρυσης και λειτουργίας
ωδείου με την επωνυμία «ΠΡΩΤΟΤΥΠΟ ΩΔΕΙΟ».
Τροποποίηση της υπ’  αρ. 6593/26.01.2023
(Β’ 1540) πράξης, ως προς την αντιστοίχιση των
υφισταμένων κλάδων και ειδικοτήτων του Οργανισμού Εσωτερικής Υπηρεσίας του Δήμου Πατρέ-
ων με τους οριζόμενους στο π.δ. 85/2022 (Α’ 232)
νέους κλάδους και ειδικότητες.
Υπερωριακή απασχόληση υπαλλήλων με αμοιβή
κατά τις απογευματινές ώρες πέραν του κανονικού ωραρίου εργασίας για την ομαλή και απρό-
σκοπτη λειτουργία των Υπηρεσιών του Δήμου
Ιεράς Πόλης Μεσολογγίου για το έτος 2025.
ΑΠΟΦΑΣΕΙΣ
Αριθμ. 7002/4/119- ιε’
(1)
Κατανομή οργανικών θέσεων αστυνομικού προσωπικού ειδικών καθηκόντων κατηγορίας Υγει-
ονομικοί Ιατροί του Τομέα Υγειονομικού σε ειδικότητες.
Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ
Έχοντας υπόψη:
1. Την παρ. 5 του άρθρου 18 του ν. 2800/2000 «Αναδιάρθρωση Υπηρεσιών Υπουργείου Δημόσιας Τάξης,
σύσταση Αρχηγείου Ελληνικής Αστυνομίας και άλλες
διατάξεις» (Α’ 41).
2. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
3. Το γεγονός ότι οι διατάξεις της παρούσας δεν αφορούν σε διοικητική διαδικασία, για την οποία υπάρχει
υποχρέωση καταχώρισης στο Εθνικό Μητρώο Διοικητικών Διαδικασιών - «Μίτος».
4. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Άρθρο 1
Κατανομή οργανικών θέσεων αστυνομικού
προσωπικού ειδικών καθηκόντων κατηγορίας
Υγειονομικοί Ιατροί του Τομέα Υγειονομικού σε
ειδικότητες
1. Κατανέμονται σε ειδικότητες, συνολικά, τέσσερις
(4) οργανικές θέσεις αστυνομικού προσωπικού ειδικών
καθηκόντων κατηγορίας Υγειονομικοί Ιατροί, που προβλέπονται από τις διατάξεις του π.δ. 31/2025 (Α’ 55), ως
ακολούθως:
α. Δύο (2) θέσεις στην ειδικότητα Ωτορινολαρυγγολόγοι, β. μία (1) θέση στην ειδικότητα Ορθοπεδικοί και
γ. μία (1) θέση στην ειδικότητα Νευρολόγοι.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
6 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2154
06.05.2025 10:34:51
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2154/06.05.2025
2. Κατανέμεται στην ειδικότητα Παιδίατροι μία (1) οργανική θέση αστυνομικού προσωπικού ειδικών καθηκό-
ντων, κατηγορίας Υγειονομικοί Ιατροί, η οποία λαμβάνεται από τις οργανικές θέσεις αστυνομικού προσωπικού
ειδικών καθηκόντων κατηγορίας Υγειονομικοί Ιατροί,
της ειδικότητας Ψυχίατροι.
3. Ο αριθμός των οργανικών θέσεων της ειδικότητας από
την οποία λαμβάνεται η οργανική θέση της προηγούμενης
παραγράφου, μειώνεται αριθμητικά κατά μία (1) θέση.
Άρθρο 2
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 25 Απριλίου 2025
Ο Αρχηγός
ΔΗΜΗΤΡΙΟΣ ΜΑΛΛΙΟΣ
Ι
Αριθμ. 7002/2/524-α
(2)
Σύσταση οργανικών θέσεων Υπαστυνόμων Α’ και
Β’ γενικών καθηκόντων, κατάργηση οργανικών
θέσεων Ανθυπαστυνόμων γενικών καθηκόντων.
Ο ΠΡΟΪΣΤΑΜΕΝΟΣ ΚΛΑΔΟΥ ΔΙΟΙΚΗΤΙΚΗΣ
ΥΠΟΣΤΗΡΙΞΗΣ ΚΑΙ ΑΝΘΡΩΠΙΝΟΥ ΔΥΝΑΜΙΚΟΥ
Έχοντας υπόψη:
1. Τις διατάξεις:
α. Του άρθρου 19 του ν. 2800/2000 «Αναδιάρθρωση
Υπηρεσιών Υπουργείου Δημόσιας Τάξης, σύσταση Αρχηγείου Ελληνικής Αστυνομίας και άλλες διατάξεις» (Α’ 41),
β. της περ. β’ της παρ. 7 του άρθρου 7 του ν. 3686/2008
«Ρύθμιση θεμάτων προσωπικού της Ελληνικής Αστυνομίας» (Α’ 158),
γ. του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133) και
δ. της περ. 21 του κεφαλαίου Ζ’ του άρθρου 1 της υπό
στοιχεία 7004/5/20-β’ από 12.05.2022 απόφασης του
Αρχηγού Ελληνικής Αστυνομίας «Μεταβίβαση αρμοδιοτήτων Αρχηγού Ελληνικής Αστυνομίας σε υφιστάμενα
υπηρεσιακά όργανα» (Β’ 2426).
2. Την υπ’ αρ. 1647/25/729020 από 03.04.2025 απόφαση του Προϊσταμένου Κλάδου Διοικητικής Υπο-
στήριξης και Ανθρώπινου Δυναμικού/Α.Ε.Α. (ΑΔΑ:
6ΓΖ246ΜΤΛΒ-Ν62).
3. Το γεγονός ότι οι διατάξεις της παρούσας δεν αφορούν σε διοικητική διαδικασία, για την οποία υπάρχει
υποχρέωση καταχώρισης στο Εθνικό Μητρώο Διοικητικών Διαδικασιών - «Μίτος».
4. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Άρθρο 1
Σύσταση οργανικών θέσεων Υπαστυνόμων Α’ και
Β’ γενικών καθηκόντων, κατάργηση οργανικών
θέσεων Ανθυπαστυνόμων γενικών καθηκόντων
1. Οι οργανικές θέσεις Υπαστυνόμων Α’ και Β’ γενικών
καθηκόντων, της υποπερ. στβ’ της περ. στ’ της παρ. 2 του
άρθρου 19 του ν. 2800/2000, αυξάνονται κατά εξήντα
τέσσερις (64), σύμφωνα με την περ. β’ της παρ. 7 του άρθρου 7 του ν. 3686/2008 και την υπ’ αρ. 1647/25/729020
από 03.04.2025 απόφαση Προϊσταμένου Κλάδου Διοικητικής Υποστήριξης και Ανθρώπινου Δυναμικού/Α.Ε.Α.
2. Από την έναρξη ισχύος της παρούσας απόφασης
καταργούνται ισάριθμες οργανικές θέσεις Ανθυπαστυνόμων γενικών καθηκόντων, οι οποίοι προήχθησαν στον
βαθμό του Υπαστυνόμου Β’, σύμφωνα με την προηγούμενη παράγραφο.
Άρθρο 2
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 27 Απριλίου 2025
Ο Προϊστάμενος Κλάδου
ΔΗΜΗΤΡΙΟΣ ΤΣΑΜΠΗΡΑΣ
Ι
Αριθμ. 107585
(3)
1η τροποποίηση της υπ’ αρ. 59717/5.3.2025 απόφασης του Υπουργού Αγροτικής Ανάπτυξης και
Τροφίμων «Καθορισμός πλαισίου εφαρμογής της
Παρέμβασης Π3-73-2.9 - Επενδύσεις για τον εκσυγχρονισμό και την κατασκευή θερμοκηπίων
και προσπελάσιμων στεγάστρων φυτικής παραγωγής του Στρατηγικού Σχεδίου (ΣΣ) Κοινής
Αγροτικής Πολιτικής (ΚΑΠ) της Ελλάδας 2023 2027» (Β’ 1162).
Ο ΥΠΟΥΡΓΟΣ
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Έχοντας υπόψη:
1. Τον Κανονισμό (ΕΕ) 2021/1060 του Ευρωπαϊκού Κοινοβουλίου και του Συμβουλίου της 24ης Ιουνίου 2021
για τον καθορισμό κοινών διατάξεων για το Ευρωπαϊκό
Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής, το Ταμείο Δίκαιης Με-
τάβασης και το Ευρωπαϊκό Ταμείο Θάλασσας, Αλιείας και
Υδατοκαλλιέργειας, και δημοσιονομικών κανόνων για τα
εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και
το Μέσο για τη Χρηματοδοτική Στήριξη της Διαχείρισης
των Συνόρων και την Πολιτική των Θεωρήσεων.
2. Τον Κανονισμό (ΕΕ) 2021/2115 του Ευρωπαϊκού
Κοινοβουλίου και του Συμβουλίου της 2ας Δεκεμβρίου
2021, σχετικά με τη θέσπιση κανόνων για τη στήριξη των
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2154/06.05.2025
στρατηγικών σχεδίων που πρέπει να καταρτίζονται από
τα κράτη μέλη στο πλαίσιο της κοινής γεωργικής πολιτικής (στρατηγικά σχέδια για την ΚΓΠ) και να χρηματοδο-
τούνται από το Ευρωπαϊκό Γεωργικό Ταμείο Εγγυήσεων
(ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση των κανονισμών (ΕΕ)
1305/2013 και (ΕΕ) 1307/2013 και ιδιαίτερα το άρθρο 73.
3. Τον Κανονισμό (ΕΕ) 2021/2116 του Ευρωπαϊκού
Κοινοβουλίου και του Συμβουλίου της 2ας Δεκεμβρίου
2021 σχετικά με τη χρηματοδότηση, τη διαχείριση και
την παρακολούθηση της κοινής γεωργικής πολιτικής και
την κατάργηση του κανονισμού (ΕΕ) 1306/2013.
4. Τον εκτελεστικό Κανονισμό (ΕΕ) 2021/2290 της Επιτροπής της 21ης Δεκεμβρίου 2021, σχετικά με τη θέσπι-
ση κανόνων για τις μεθόδους υπολογισμού των κοινών
δεικτών εκροών και αποτελεσμάτων που καθορίζονται
στο Παράρτημα I του κανονισμού (ΕΕ) 2021/2115 του 2
Ευρωπαϊκού Κοινοβουλίου και του Συμβουλίου σχετικά
με τη θέσπιση κανόνων για τη στήριξη των στρατηγικών
σχεδίων που πρέπει να καταρτίζονται από τα κράτη μέλη
στο πλαίσιο της κοινής γεωργικής πολιτικής (στρατηγικά
σχέδια για την ΚΓΠ) και να χρηματοδοτούνται από το
Ευρωπαϊκό Γεωργικό Ταμείο Εγγυήσεων (ΕΓΤΕ) και το
Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση των κανονισμών (ΕΕ) 1305/2013
και (ΕΕ) 1307/2013.
5. Τον εκτελεστικό Κανονισμό (ΕΕ) 2022/128 της Επιτροπής της 21ης Δεκεμβρίου 2021 για τη θέσπιση κα-
νόνων εφαρμογής του κανονισμού (ΕΕ) 2021/2116 του
Ευρωπαϊκού Κοινοβουλίου και του Συμβουλίου όσον
αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση
λογαριασμών, τους ελέγχους, τις εγγυήσεις και τη διαφάνεια.
6. Τον κατ’ εξουσιοδότηση Κανονισμό (ΕΕ) 2022/1172
της Επιτροπής της 4ης Μαΐου 2022 σχετικά με τη συμπλήρωση του κανονισμού (ΕΕ) 2021/2116 του Ευρωπαϊκού
Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου στην κοινή
γεωργική πολιτική και την εφαρμογή και τον υπολογισμό
των διοικητικών κυρώσεων για την αιρεσιμότητα.
7. Τον εκτελεστικό Κανονισμό (ΕΕ) 2022/1173 της
Επιτροπής της 31ης Μαΐου 2022 σχετικά με τη θέσπιση
κανόνων εφαρμογής του κανονισμού (ΕΕ) 2021/2116
του Ευρωπαϊκού Κοινοβουλίου και του Συμβουλίου όσον
αφορά το ολοκληρωμένο σύστημα διαχείρισης και ελέγχου στην κοινή γεωργική πολιτική.
8. Τον Κανονισμό (EΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016,
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός
Κανονισμός για την Προστασία Δεδομένων) (ΕΕ L 119
της 4.5.2016, σ.1).
9. Τον Κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου
2018, για την προστασία των φυσικών προσώπων έναντι
της επεξεργασίας δεδομένων προσωπικού χαρακτήρα
από τα θεσμικά και λοιπά όργανα και τους οργανισμούς
της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ)
αριθ. 45/2001 και της απόφασης 1247/2002/ΕΚ (ΕΕ L 295
της 21.11.2018, σ. 39).
10. Την COM(2024) 225 final/30-05-2024 Ανακοίνωση
της Επιτροπής προς το Συμβούλιο σχετικά με την έννοια
της ανωτέρας βίας και των εξαιρετικών περιστάσεων
στον κανονισμό (ΕΕ) 2021/2116 του Ευρωπαϊκού Κοινοβουλίου και του Συμβουλίου σχετικά με τη χρηματοδό-
τηση, τη διαχείριση και την παρακολούθηση της κοινής
γεωργικής πολιτικής.
11. Την C(2022) 8270 final/21-11-2022 εκτελεστική
απόφαση της Επιτροπής, σχετικά με την έγκριση του
στρατηγικού σχεδίου της Ελλάδας για την ΚΓΠ 2023-2027
για ενωσιακή στήριξη που χρηματοδοτείται από το Ευρωπαϊκό Γεωργικό Ταμείο Εγγυήσεων και το Ευρωπαϊκό
Γεωργικό Ταμείο Αγροτικής Ανάπτυξης.
12. Την υπό στοιχεία C(2024) 905/19.1.2024 εγκριτική
απόφαση της Ευρωπαϊκής Επιτροπής περί Έγκρισης των
κρατικών ενισχύσεων στο πλαίσιο των διατάξεων των
άρθρων 107 και 108 της Συνθήκης για τη λειτουργία της
Ευρωπαϊκής Ένωσης.
13. Τον Κώδικα Διοικητικής Διαδικασίας (ν. 2690/1999,
Α’ 45).
14. Τον ν. 3508/2006 «Ρυθμίσεις θεμάτων του Υπουργείου Αγροτικής Ανάπτυξης και Τροφίμων» (Α’ 249), και
ειδικότερα το άρθρο 3 αυτού.
15. Τον ν. 3874/2010 «Μητρώο Αγροτών και Αγροτικών
Εκμεταλλεύσεων» (Α’ 151).
16. Τον ν. 4622/2019 «Επιτελικό κράτος, οργάνωση,
λειτουργία και διαφάνεια της Κυβέρνησης» (Α’ 133).
17. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’  184).
18. Τον ν. 4914/2022 «Διαχείριση, έλεγχος και εφαρμογή αναπτυξιακών παρεμβάσεων για την Προγραμματι-
κή Περίοδο 2021-2027, σύσταση Ανώνυμης Εταιρείας
«Εθνικό Μητρώο Νεοφυών Επιχειρήσεων ΑΕ» και άλλες
διατάξεις» (Α’ 61) και ιδίως της παρ. 32 του άρθρου 63.
19. Το άρθρο 90 του Κώδικα νομοθεσίας για την Κυβέρνηση και Κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την παρ. 22 του άρθρου 119 του ν. 4622/2019 (Α’ 133).
20. Το π.δ. 97/2017 «Οργανισμός Υπουργείου Αγροτικής Ανάπτυξης και Τροφίμων» (Α’ 138).
21. Το π.δ. 40/2021 «Μεταφορά υπηρεσιών και αρμοδιοτήτων μεταξύ Υπουργείων και Γενικών Γραμματειών,
σύσταση και μετονομασία Γενικών Γραμματειών» (Α’ 100).
22. Το π.δ. 32/2024 «Διορισμός Υπουργών και Υφυπουργών» (Α’ 91).
23. Την υπ’ αρ. 282966/09.07.2007 κοινή απόφαση των
Υπουργών Οικονομίας και Οικονομικών και Αγροτικής
Ανάπτυξης και Τροφίμων «Έγκριση του Κανονισμού διαδικασίας πληρωμών του Ν.Π.Ι.Δ. με την επωνυμία ΟΠΕΚΕ-
ΠΕ των ενισχύσεων που βαρύνουν τον ΕΛΕΓΕΠ» (Β’ 1205).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2154/06.05.2025
24. Την υπ’ αρ. 2618/13.10.2022 κοινή απόφαση των
Υφυπουργών Ανάπτυξης και Επενδύσεων και Αγροτικής
Ανάπτυξης και Τροφίμων με θέμα «Διάρθρωση και αρμοδιότητες των Ειδικών Υπηρεσιών του Στρατηγικού Σχεδίου
Κοινής Αγροτικής Πολιτικής (ΣΣ ΚΑΠ) 2023-2027» (Β’ 5375).
25. Την υπ’ αρ. 2244/333595/27.11.2020 κοινή απόφαση του Υπουργού και του Υφυπουργού Αγροτικής
Ανάπτυξης και Τροφίμων «Καθορισμός τεχνικών προδιαγραφών κατασκευής διχτυοκηπίων και διαδικασία
έγκρισης μελέτης, κατασκευής, εγκατάστασης και ελέγχου αυτών» (Β’ 5430).
26. Την υπ’ αρ. 2243/333582/27.11.2020 κοινή απόφαση του Υπουργού και του Υφυπουργού Αγροτικής
Ανάπτυξης και Τροφίμων «Καθορισμός των τύπων και
των τεχνικών προδιαγραφών κατασκευής θερμοκηπίων
και θαλάμων καλλιέργειας μανιταριών καθώς και θερμοκηπίων και θαλάμων θερμοκηπιακού τύπου φαρμα-
κευτικής κάνναβης και διαδικασία έγκρισης και ελέγχου
αυτών» (Β’ 5432).
27. Την υπ’ αρ. 1040/28.3.2023 απόφαση του Υφυπουργού Αγροτικής Ανάπτυξης και Τροφίμων «Σύστημα
διαχείρισης και ελέγχου ’’ΣΔΕ” παρεμβάσεων ΣΣ ΚΑΠ
2023-2027» (Β’ 2179).
28. Την υπ’ αρ. 3506/18.12.2023 απόφαση του Υφυπουργού Αγροτικής Ανάπτυξης και Τροφίμων «Εθνικοί
κανόνες επιλεξιμότητας δαπανών για τις παρεμβάσεις
αγροτικής ανάπτυξης του Στρατηγικού Σχεδίου για την
Κοινή Αγροτική Πολιτική 2023-2027 (ΣΣ ΚΑΠ)» (Β’ 7144).
29. Την υπ’ αρ. 2448/229173/31.07.2024 απόφαση του
Υπουργού Αγροτικής Ανάπτυξης και Τροφίμων «Αρμόδια αρχή, διαδικασία και δικαιολογητικά αναγνώρισης
των Οργανώσεων Παραγωγών (Ο.Π.) και των Ενώσεών τους (Ε.Ο.Π.), καθώς και των Ομάδων Παραγωγών
(Ομ.Π.)» (Β’ 4525).
30. Την υπ’ αρ. 2450/11.10.2024 απόφαση του Υφυπουργού Αγροτικής Ανάπτυξης και Τροφίμων «Ορισμός
Α) των Ειδικών Υπηρεσιών Διαχείρισης των Προγραμμάτων των Περιφερειών και Β) των Γενικών Διευθύνσεων
Περιφερειακής Αγροτικής Οικονομίας και Κτηνιατρικής
των Περιφερειών ως Ενδιάμεσων Φορέων (ΕΦ) Παρεμβάσεων του Πυλώνα ΙΙ του ΣΣ ΚΑΠ και ανάθεση καθη-
κόντων σε αυτές» (ΑΔΑ 622Α4653ΠΓ-ΓΤΒ).
31. Την υπ’ αρ. 198558/31.12.2024 απόφαση του Αναπληρωτή Υπουργού Εθνικής Οικονομίας και Οικονομι-
κών «Καθορισμός των όρων, των προϋποθέσεων, και
της διαδικασίας αναφορικά με τη λειτουργία του Ολοκληρωμένου Πληροφοριακού Σύστηματος Διαχείρισης
Κρατικών Ενισχύσεων (ΟΠΣΚΕ), όπως περιγράφεται στο
άρθρο 56 του ν. 4914/2022 (Α’ 61)» (Β’ 7405).
32. Την υπ’ αρ. 59717/5.3.2025 απόφαση «Καθορισμός πλαισίου εφαρμογής της Παρέμβασης Π3-73-2.9 -
Επενδύσεις για τον εκσυγχρονισμό και την κατασκευή
θερμοκηπίων και προσπελάσιμων στεγάστρων φυτικής
παραγωγής του Στρατηγικού Σχεδίου (ΣΣ) Κοινής Αγροτικής Πολιτικής (ΚΑΠ) της Ελλάδας 2023 - 2027» (Β’ 1162).
33. Το Στρατηγικό Σχέδιο για την Κοινή Αγροτική Πολιτική (ΣΣ ΚΑΠ) της Ελλάδας 2023-2027 (CCI
2023EL06AFSP001) και ειδικότερα την Παρέμβαση Π373-2.9 «Επενδύσεις για τον εκσυγχρονισμό και την κα-
τασκευή θερμοκηπίων και προσπελάσιμων στεγάστρων
φυτικής παραγωγής».
34. Το υπ’ αρ. 21192/24.01.2025 έγγραφο Ειδικής Υπηρεσίας Διαχείρισης ΣΣ ΚΑΠ 2023-2027 της Γενικής Γραμ-
ματείας Ενωσιακών Πόρων και Υποδομών του Υπουργείου Αγροτικής Ανάπτυξης και Τροφίμων «Οδηγίες για
τη διασφάλιση περί μη σύγκρουσης συμφερόντων στο
πλαίσιο του ΣΣ ΚΑΠ 2023-2027 στο ΟΠΣΚΕ».
35. Την υπ’ αρ. 59189/30.9.2024 εγκύκλιο του ΟΠΕΚΕΠΕ
«2η Τροποποίηση οδηγιών υποβολής ενιαίας αίτησης
ενίσχυσης έτους 2024» (ΑΔΑ: 6ΩΨΔ46ΨΧΞΧ-Φ2Κ).
36. Την υπ’ αρ. 84240/28.03.2025 σύμφωνη γνώμη της
ΕΥΔ ΣΣ ΚΑΠ.
37. Την υπ’ αρ. 23711/02.04.2025 σύμφωνη γνώμη του
ΟΠΕΚΕΠΕ.
38. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο «ΕΜΔΔ-ΜΙΤΟΣ».
39. Το γεγονός ότι από την εφαρμογή των διατάξεων
της παρούσας απόφασης δεν προκαλείται δαπάνη σε
βάρος του κρατικού προϋπολογισμού, αποφασίζουμε:
Την τροποποίηση της υπ’ αρ. 59717/5.3.2025 απόφασης του Υπουργού Αγροτικής Ανάπτυξης και Τροφίμων
ως εξής:
Άρθρο 1
1. Στο άρθρο 5 επέρχονται οι κάτωθι τροποποιήσεις:
1.1. Η υποπαρ. 2.1 αντικαθίσταται ως εξής: «2.1 Ο
υποψήφιος δεν έχει ολοκληρώσει επενδυτικό σχέδιο,
δυνάμει των υπ’ αρ. 13849/14.12.2017, 1710/7.5.2021
και 534/13.3.2023 Προσκλήσεων του Προγράμματος
Αγροτικής Ανάπτυξης της Ελλάδας 2014-2022.».
1.2. Προστίθενται παρ. 3 και 4 ως εξής:
«3. Δεν είναι επιλέξιμη η αίτηση στήριξης που υποβάλλεται από φυσικό ή νομικό πρόσωπο το οποίο μετέχει
με ποσοστό μεγαλύτερο του 49% σε τρίτο νομικό πρόσωπο, το οποίο υποβάλει αίτηση στήριξης στο πλαίσιο
της παρούσας.
4. Στην περίπτωση υποβολής αίτησης στήριξης από
νομικό πρόσωπο, στο οποίο συμμετέχει με οποιαδήποτε
μορφή και με ποσοστό άνω του 49% φυσικό ή νομικό πρόσωπο που συμμετέχει με ποσοστό άνω του 49% σε τρίτο
νομικό πρόσωπο, το οποίο υποβάλει αίτηση στήριξης στο
πλαίσιο της παρούσας, επιλέξιμη θεωρείται η πρόταση
που υποβάλλεται πρώτη στο ΟΠΣΚΕ ενώ η πρόταση ή οι
προτάσεις που υποβάλλονται στη συνέχεια απορρίπτονται ανεξάρτητα από το αποτέλεσμα της αξιολόγησης της
πρώτης χρονολογικά υποβεβλημένης αίτησης.».
2. Η παρ. 1 του άρθρου 6 αντικαθίσταται ως εξής:
«1. Για τις γεωργικές εκμεταλλεύσεις των υποψηφίων
φυσικών προσώπων καθώς και για τις γεωργικές εκμεταλλεύσεις που τυχόν κατέχονται από τα υποψήφια νο-
μικά πρόσωπα, κατά την ημερομηνία υποβολής αίτησης
στήριξης ισχύουν τα εξής:»
3. Στο άρθρο 7 επέρχονται οι κάτωθι τροποποιήσεις:
3.1. Η υποπαρ. 1.2 αντικαθίσταται ως εξής: «1.2 Εξυπηρετούν γεωργικά προϊόντα που παράγονται αποκλειστι-
κά εντός εγκαταστάσεων, νέων ή/και υφιστάμενων, που
περιγράφονται στην περ. 1.1.1 της παρ. 1 του άρθρου 8.»
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2154/06.05.2025
3.2. Προστίθεται υποπαρ. 1.17 ως εξής: «1.17 Υλοποιούνται εντός της Περιφέρειας στην οποία βρίσκεται η
έδρα του δικαιούχου.».
4. Στο άρθρο 8 επέρχονται οι κάτωθι τροποποιήσεις:
4.1. Η περ. 1.1.1 τροποποιείται ως εξής: «1.1.1. Θερμοκήπια, δικτυοκήπια, μόνιμες εγκαταστάσεις φυτικής πα-
ραγωγής τύπου ΤΟΛ του πίνακα 7.3α του Παραρτήματος
7 της παρούσας, θάλαμοι καλλιέργειας κλειστού τύπου
κιβωτίου ISO 668 (εφεξής κιβώτια ISO 668) και κλειστοί
θάλαμοι μανιταριών.».
4.2. Στην υποπαρ. 1.2 προστίθεται περ. 1.2.12 ως εξής:
«1.1.12 Δεν ενισχύεται η δαπάνη του κιβωτίου ISO 668,
εάν δεν συνοδεύεται από όλες τις απαραίτητες δαπάνες για τη λειτουργία του: Μόνωση/panel/δάπεδα,
εξωτερικές βάσεις στήριξης, σύστημα ψύξης/θέρμανσης, σύστημα αφύγρανσης, εξαερισμός ή ανεμιστήρες,
υδραυλική εγκατάσταση υδροπονίας, ηλεκτρολογική
εγκατάσταση υδροπονίας, πίνακας, περισταλτικές αντλίες, αυτοματισμοί λειτουργίας κλειστού τύπου κιβωτίου,
τηλεπικοινωνιακός εξοπλισμός, αισθητήρες, σύστημα
υδρολίπανσης, δεξαμενές θρεπτικών διαλυμάτων, φωτοβιοτεχνολογικός εξοπλισμός και το κατάλληλο σύστημα
για την καλλιέργεια, όπως, α) σύστημα στήριξης ραφιών
και καλλιεργητικά ράφια, β) νεροχύτες για τα φυλλώδη
λαχανικά, γ) καλλιεργητικοί κουβάδες, δ) σύστημα για
την καλλιέργεια φράουλας ή μούρων. Επίσης, εφόσον
απαιτείται, σύστημα αφαλάτωσης νερού και σύστημα
εμπλουτισμού με διοξείδιο του άνθρακα.».
5. Στο άρθρο 10 προστίθεται παρ. 4 ως εξής: «4. Οι
δαπάνες χωροθετούνται εντός της Περιφέρειας στην
οποία βρίσκεται η έδρα του δικαιούχου.».
6. Στο άρθρο 14 οι παρ. 2 και 3 διαγράφονται.
7. Η υποπαρ. 7.1 του άρθρου 15 αντικαθίσταται ως εξής:
«7.1 Μετά την έκδοση της απόφασης ένταξης πράξης είναι
δυνατή η χορήγηση προκαταβολής, όπου το αιτούμενο
ποσό της μπορεί να ανέλθει μέχρι το 50% της εγκεκριμένης δημόσιας ενίσχυσης που υπολείπεται για την ολο-
κλήρωση του επενδυτικού σχεδίου. Το συνολικό ύψος της
προκαταβολής δεν μπορεί να ξεπερνά το 50% της δημόσιας ενίσχυσης που συνδέεται με το επενδυτικό σχέδιο.»
8. Η παρ. 6 του άρθρου 16 του αντικαθίσταται ως εξής:
«6. Στο πλαίσιο της άσκησης των καθηκόντων τους, στην
ΕΥΔ ΣΣ ΚΑΠ, στην ΕΥΕ ΠΑΑ, στον ΟΠΕΚΕΠΕ, στους ΕΦ
και στους Εξουσιοδοτημένους Φορείς παρέχεται πλήρης
πρόσβαση σε όλα τα στάδια των ενεργειών (αιτήσεις
στήριξης, υποβεβλημένες αιτήσεις στήριξης, αξιολογήσεις τους, ενδικοφανείς προσφυγές και αξιολογήσεις
τους, αιτήματα προκαταβολής και αξιολογήσεις τους,
αιτήματα τροποποίησης και αξιολογήσεις τους, αιτήσεις
πληρωμής και αξιολογήσεις τους κ.λπ.) των υποψηφίων/
δικαιούχων στο ΟΠΣΚΕ.
9. Η υποπαρ. 6.3 του άρθρου 17 αντικαθίσταται ως
εξής: «6.3 Με ευθύνη των ΔΑΟΠ ή και των ΕΥΕ ΠΑΑ και
ΕΥΔ ΣΣ ΚΑΠ, δύναται να λαμβάνονται πρόσθετα μέτρα
δημοσιοποίησης, όπως:».
10. Στο άρθρο 18 το δεύτερο εδάφιο της παρ. 5, ήτοι:
«Αιτήσεις που υποβάλλονται, μετά τη λήξη της προθεσμίας υποβολής αξιολογούνται.» διαγράφεται.
11. Στο άρθρο 20 προστίθεται παρ. 4 ως εξής: «4. Σε περίπτωση ισοβαθμίας, θα προτιμηθεί έναντι των υπολοί-
πων το αίτημα στήριξης με το χαμηλότερο αιτούμενο
προϋπολογισμό.».
12. Στο άρθρο 25 προστίθεται υποπαρ. 7.5 ως εξής:
«7.5 Η αλλαγή της χωροθέτησης εκτός των ορίων της
Περιφέρειας της έδρας του δικαιούχου.».
13. Στο άρθρο 26 επέρχονται οι κάτωθι τροποποιήσεις:
13.1. Η παρ. 15 του άρθρου 26 αντικαθίσταται ως εξής:
«15. Για την πιστοποίηση της ορθής εκτέλεσης του φυσικού και οικονομικού αντικειμένου ο ΟΠΕΚΕΠΕ ή ο φορέ-
ας που εκχωρείται η αρμοδιότητα, ελέγχει:».
13.2. Το προτελευταίο εδάφιο της παρ. 20 αντικαθίσταται ως εξής: «Κατά την επιτόπια επίσκεψη, ο αριθ-
μός αίτησης στήριξης (χρηματοδότησης) αποτυπώνεται
μόνιμα με κατάλληλο μέσο και στη συνέχεια φωτογραφίζεται η ανάγλυφη αποτύπωση για το συγκεκριμένο
επενδυτικό αγαθό.».
13.3. Η υποπαρ. 22.4 αντικαθίσταται ως εξής: «22.4 Σε
περίπτωση απόρριψης της ενδικοφανούς προσφυγής,
με ευθύνη του ΟΠΕΚΕΠΕ ή του φορέα που εκχωρείται η
αρμοδιότητα, ο δικαιούχος ενημερώνεται άμεσα για το
αποτέλεσμα της εξέτασης της προσφυγής του μέσω αποστολής ηλεκτρονικού μηνύματος στη διεύθυνση ηλε-
κτρονικού ταχυδρομείου που έχει δηλωθεί στο OΠΣΚΕ
με κοινοποίηση του μηνύματος στον σύμβουλό του.».
14. Στο άρθρο 27 το τελευταίο εδάφιο της παρ. 1,
αντικαθίσταται ως εξής: «Σε αυτήν την περίπτωση ο
ΟΠΕΚΕΠΕ ή ο φορέας που εκχωρείται η αρμοδιότητα,
απορρίπτει το αίτημα ανάκλησης.».
15. Η παρ. 1.5 του άρθρου 36 αντικαθίσταται ως εξής:
«1.5 Εφόσον είναι φυσικό πρόσωπο, να είναι εγγεγραμμένος στο ΜΑΑΕ τουλάχιστον ως κάτοχος γεωργικής
εκμετάλλευσης και να τηρεί τις υποχρεώσεις του στο
σχετικό μητρώο.».
Άρθρο 2
Τροποποιήσεις Παραρτημάτων
1. Στο Παράρτημα 1, η περ. 4.4.3 της ενότητας Β διαγράφεται.
2. Στο Παράρτημα 2, στην τελευταία γραμμή του πίνακα των τυπικών αποδόσεων για τη Φυτική Παραγωγή, το
σημείο β) αντικαθίσταται ως εξής: «β) για τα μανιτάρια,
100 τ.μ. θαλάμου για 8 συγκομιδές ετησίως».
3. Στο Παράρτημα 4 επέρχονται οι κάτωθι τροποποιήσεις:
3.1. Ο τίτλος της παρ. 1 αντικαθίσταται ως εξής:
«1. Θερμοκήπια, προσπελάσιμα στέγαστρα, δικτυοκήπια, κιβώτια ISO 668 και θάλαμοι καλλιέργειας μανι-
ταριών».
3.2. Το κείμενο στην παρένθεση στο πρώτο εδάφιο της
παρ. 1 αντικαθίσταται ως εξής: «(θερμοκήπια και προσπελάσιμα στέγαστρα, δικτυοκήπια, κιβώτια ISO 668
και θάλαμοι καλλιέργειας μανιταριών)».
3.3. Το πρώτο εδάφιο της υποπαρ. 1.1 αντικαθίσταται ως
εξής: «1.1. Τα θερμοκήπια, τα κιβώτια ISO 668, οι θάλαμοι
καλλιέργειας μανιταριών καθώς και τα θερμοκήπια και οι
θάλαμοι θερμοκηπιακού τύπου φαρμακευτικής κάνναβης
θεωρείται ότι πληρούν τις εθνικές προδιαγραφές εφόσον
συμμορφώνονται με την υπ’ αρ. 2243/333582/27.11.2020
απόφαση (Β’ 5432), εφεξής ΥΑ 2243.».
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2154/06.05.2025
4. Στο Παράρτημα 7 επέρχονται οι κάτωθι τροποποιήσεις:
4.1. Στον πίνακα 7.3, για τον τύπο Ε, σε όλες τις κατηγορίες (1, 2 και 3), η λέξη «πλαστικό» αντικαθίσταται από
τις λέξεις «μαλακό πλαστικό».
4.2. Η επικεφαλίδα «ΔΙΕΥΚΡΙΝΗΣΕΙΣ - ΕΠΕΞΗΓΗΣΕΙΣ
ΠΙΝΑΚΑ 7.3» αντικαθίσταται ως εξής: «ΔΙΕΥΚΡΙΝΗΣΕΙΣ ΕΠΕΞΗΓΗΣΕΙΣ ΠΙΝΑΚΩΝ 7.3 και 7.3.α».
4.3. Στον πίνακας 7.8 επέρχονται οι κάτωθι τροποποιήσεις:
4.3.1. Η ανώτατη επιλέξιμη δαπάνη για την επενδυτική
δαπάνη «Αυτόνομο αγροβολταϊκό με σταθερές βάσεις»
αντικαθίσταται ως εξής:
Περιγραφή επενδυτικής
δαπάνης
Ανώτατη
επιλέξιμη δαπάνη
Αυτόνομο αγροβολταϊκό με
σταθερές βάσεις
2.100 €/kW
4.3.2. Προστίθεται γραμμή ως εξής:
Περιγραφή επενδυτικής
δαπάνης
Ανώτατη επιλέξιμη
δαπάνη
Αγροβολταϊκό συνδεδεμένο στο
δίκτυο με σταθερές βάσεις
1.200 €/kW
5. Στο Παράρτημα 8, στην ενότητα «Α. Γεωργικά κτίρια
και κατασκευές» επέρχονται οι κάτωθι τροποποιήσεις:
5.1. Η παρ. 2 αντικαθίσταται ως εξής: «2. Οι προκατασκευασμένοι οικίσκοι φιλοξενίας εργατών δεν μπορούν
να υπερβαίνουν το συνολικό εμβαδό των 60 τ.μ. και ανώτατο κόστος των 300 ευρώ ανά τ.μ.».
5.2. Προστίθεται παρ. 3 ως εξής: «3. Το συνολικό κόστος
ανά τ.μ. των κιβωτίων ISO 668 μαζί με όλο το συνοδό
εξοπλισμό τους, δεν μπορεί να υπερβαίνει τα 2.500 €.».
Άρθρο 3
Τελικές διατάξεις
Η παρούσα ισχύει από τη δημοσίευσή της στην Εφημερίδα της Κυβερνήσεως.
H απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 25 Απριλίου 2025
Ο Υπουργός
ΚΩΝΣΤΑΝΤΙΝΟΣ ΤΣΙΑΡΑΣ
Ι
Αριθμ. 132589
(4)
Καθιέρωση και κατανομή ωρών υπερωριακής
απασχόλησης απογευματινής, Κυριακών και εξαιρέσιμων ημερών με αμοιβή στο προσωπικό Δα-
κοκτονίας 2025.
Ο ΠΕΡΙΦΕΡΕΙΑΡΧΗΣ ΚΡΗΤΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα
Καλλικράτης» (Α’ 87).
2. Το π.δ/τος 149/2010 «Οργανισμός της Περιφέρειας Κρήτης» (Α’ 242), όπως έχει τροποποιηθεί με την
υπ’ αρ. 1218/16-02-2021 (Β’ 762) απόφαση της Συντονίστριας Αποκεντρωμένης Διοίκησης Κρήτης.
3. Τις ανάγκες του προγράμματος Δακοκτονίας 2025.
4. Τις υπ’  αρ. 242575/01-10-2019 (Β’  3732) και
159406/02-06-2021 (Β’  2556) και 10610/11-01-2024
(Β’ 460) αποφάσεις Περιφερειάρχη Κρήτης «Μεταβίβαση
και ανάθεση αρμοδιοτήτων στους χωρικούς Αντιπεριφερειάρχες Περιφέρειας Κρήτης».
5. Ότι η διάρκεια της Δακικής περιόδου ορίζεται
από 1ης Μαρτίου μέχρι 31η Δεκεμβρίου κάθε χρόνου
(απόφαση των Υπουργών Οικονομίας, Οικονομικών και
Αγροτικής Ανάπτυξης και Τροφίμων [υπ’ αρ. 123877/
24-05-2005 (Β’ 775)].
6. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις, και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176).
7. Την υπ’ αρ. 93433/26-03-2025 απόφαση του Περιφερειάρχη Κρήτης «Ανάθεση καθηκόντων για το πρό-
γραμμα δακοκτονίας 2025 στην Περιφερειακή Ενότητα
Ρεθύμνης» (ΑΔΑ: 607Μ7ΛΚ-ΣΩ7).
8. Την αναγκαιότητα που προκύπτει για την υπερωριακή απασχόληση από την φύση του αντικειμένου της
Δακοκτονίας (μισθοδοσία Τομεαρχών και εργατοτεχνικού προσωπικού, διενέργεια όλων των διαγωνισμών,
αναγκαιότητα επεμβάσεων βάσει δεδομένων του δακοπληθυσμού και όχι προγραμματισμένων επεμβάσεων,
αναγκαιότητα ελέγχου, εποπτείας και παρακολούθησης
των συνεργείων ψεκασμού καθώς και του εποχικού προσωπικού, εργασίες και επιτήρηση στην Αποθήκη Δα-
κοκτονίας, παραλαβή και παράδοση φυτοπαθολογικού
υλικού που απαιτεί ειδικό χειρισμό).
9. Την υπ’ αρ. 97627/28-3-2025 απόφαση του Περιφερειάρχη Κρήτης «Διαπίστωσης της ανάγκης απογευμα-
τινής υπερωριακής απασχόλησης με αμοιβή μονίμου
προσωπικού δακοκτονίας» πέραν του κανονικού ωραρίου κατά τις απογευματινές ώρες των εργασίμων ημερών
και κατά τις Κυριακές και εξαιρέσιμες ημέρες.
10. Το άρθρο 10 του ν. 2732/1999 και την παρ. 7 του
άρθρου 25 του ν. 2738/1999.
11. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ-ΜΙΤΟΣ, αποφασίζουμε:
Καθιερώνουμε υπερωριακή εργασία, απογευματινή,
Κυριακών και εξαιρέσιμων ημερών, με αμοιβή για το
προσωπικό Δακοκτονίας μέχρι 31/12/2025 ως εξής:
1. Διευθυντής/Υπεύθυνος δακοκτονίας έως 240 ώρες
συνολικά απογευματινής εργασίας και έως 112 ώρες Κυριακών και εξαιρέσιμων ημερών.
2. Επόπτες δακοκτονίας, έως 240 ώρες συνολικά απογευματινής εργασίας και έως 112 ώρες Κυριακών και
εξαιρέσιμων ημερών.
3. Υπεύθυνο Οικονομικής, Λογιστικής και Γραμματειακής Υποστήριξης του προγράμματος δακοκτονίας, έως
240 ώρες συνολικά απογευματινής εργασίας.
Οι δαπάνες υπερωριακής απογευματινής εργασίας,
Κυριακών και εξαιρέσιμων ημερών με αμοιβή, θα βαρύνουν τις πιστώσεις του φορέα 295-00 και του ΚΑΕ 0511
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2154/06.05.2025
με συνολικό ύψος δαπάνης 10.000€ (ΚΑΕ: 0511 ποσό
10.000€).
Η απόφαση αυτή ισχύει από την δημοσίευσή της στην
Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ρέθυμνο, 24 Απριλίου 2025
Ο Περιφερειάρχης
ΣΤΑΥΡΟΣ ΑΡΝΑΟΥΤΑΚΗΣ
Ι
Αριθμ. 34083
(5)
Μεταβίβαση άδειας ίδρυσης και λειτουργίας
ωδείου με την επωνυμία «ΠΡΩΤΟΤΥΠΟ ΩΔΕΙΟ».
Ο ΔΗΜΑΡΧΟΣ ΠΑΤΡΕΩΝ
Έχοντας υπόψη:
1. Την περ. 28 του τομέα ΣΤ’ της παρ. I του άρθρου 75
του ν. 3463/2006, όπως προστέθηκε με την παρ. 4 του
άρθρου 94 του ν. 3852/2010.
2. Την παρ. 1ζ του άρθρου 58 του ν. 3852/2010.
3. Τον ν. 299/1976 «Περί ρυθμίσεως θεμάτων αφορώντων εις τον κανονισμό λειτουργίας των ιδιωτικών
μουσικών ιδρυμάτων» (Α’ 90).
4. Το β.δ. 16/1966 «Περί ιδρύσεως ιδιωτικών μουσικών
ιδρυμάτων» (Α’ 7).
5. Το άρθρο 10 του ν. 3207/2003 «Ρύθμιση θεμάτων
Ολυμπιακής προετοιμασίας και άλλες διατάξεις».
6. Την υπό στοιχεία ΥΠΠΟ/78036/2473/19-10-2004
υπουργική απόφαση «Καθορισμός προδιαγραφών κτιρίων για στέγαση Μουσικού Εκπαιδευτηρίου» (Β’ 1595).
7. Την υπό στοιχεία ΥΠ.ΠΟ/ΚΑΤΕΧΝ/Δ/34480/
17-07-2000 (Β’ 969) υπουργική απόφαση περί χορήγησης
άδειας Ίδρυσης και λειτουργίας Ωδείου στην Αλεξάνδρα
Στεφανοπούλου με την επωνυμία «ΠΡΩΤΟΤΥΠΟ ΩΔΕΙΟ»,
επί της οδού Γερμανού 182, στην Πάτρα.
8. Την υπ’ αρ. 34083/27610/07-03-2025 αίτηση της
Κορδομπούλη Ακριβής του Ευάγγελου περί τροποποίησης άδειας ίδρυσης και λειτουργίας ιδιωτικών μουσι-
κών εκπαιδευτικών ιδρυμάτων ως προς τον ιδιοκτήτη,
αποφασίζουμε:
Εγκρίνουμε την μεταβίβαση της άδειας ιδρύσεως και
λειτουργίας του Ωδείου με την επωνυμία «ΠΡΩΤΟΤΥΠΟ
ΩΔΕΙΟ» το οποίο στεγάζεται σε κτίριο επί της οδού ΓΕΡΜΑΝΟΥ αρ. 182, στην Πάτρα από την Στεφανοπούλου
Αλεξάνδρα του Δημητρίου στην Κορδομπούλη Ακριβή
του Ευαγγέλου.
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 10 Απριλίου 2025
Ο Δήμαρχος
ΚΩΝΣΤΑΝΤΙΝΟΣ ΠΕΛΕΤΙΔΗΣ
Ι
Αριθμ. 62907
(6)
Τροποποίηση της υπ’ αρ. 6593/26.01.2023 (Β’ 1540) πράξης, ως προς την αντιστοίχιση των υφισταμένων
κλάδων και ειδικοτήτων του Οργανισμού Εσωτερικής Υπηρεσίας του Δήμου Πατρέων με τους οριζόμενους στο π.δ. 85/2022 (Α’ 232) νέους κλάδους και ειδικότητες.
Ο ΔΗΜΑΡΧΟΣ ΠΑΤΡΕΩΝ
Έχοντας υπόψη:
1. Τις διατάξεις:
α) Των παρ. 1 και 3 του άρθρου 52 του ν. 4830/2021 «Νέο πλαίσιο για την ευζωία των ζώων συντροφιάς-Πρόγραμμα
’’AΡΓΟΣ” και λοιπές διατάξεις» (Α’ 169),
β) των παρ. 1 και 2 του άρθρου 13 του π.δ. 85/2022 «Καθορισμός προσόντων διορισμού σε φορείς του Δημοσίου
(Προσοντολόγιο-Κλαδολόγιο)» (Α’ 232),
2. Τον Οργανισμό Εσωτερικής Υπηρεσίας του Δήμου Πατρέων (Β’ 2182/2023) και (Β’ 6999/2024).
3. Την υπ’ αρ. Εσωτ. Αλλ. 5574/11.04.2025 βεβαίωση της αναπληρώτριας προϊσταμένης της Διεύθυνσης Οικονομικών Υπηρεσιών (Π.Ο.Υ) του Δήμου Πατρέων περί της μη πρόκλησης δαπάνης σύμφωνα με το άρθρο 24 του
ν. 4270/2014 (Α’ 143).
4. Την υπ’ αρ. 6593/26.01.2023 (Β’ 1540) πράξη αντιστοίχισης των υφιστάμενων κλάδων και ειδικοτήτων του Δήμου
Πατρέων με τους νέους κλάδους και ειδικότητες του π.δ. 85/2022, κατά το μέρος που αφορά τις δεσμευμένες προς
πλήρωση με διορισμό οργανικές θέσεις οι οποίες δεν αντιστοιχίστηκαν σύμφωνα με το π.δ. 85/2022 και την υπό
στοιχεία ΔΙΠΑΑΔ/ΠΡΟΣ/429/οικ.20353 εγκύκλιο μέχρι την πλήρωσή τους.
5. Την υπ’ αρ. 7919/06.02.2025 απόφαση του Δημάρχου Πατρέων (Γ’ 627) για τον διορισμό προσωπικού, σε δεσμευμένη με την Προκήρυξη υπό στοιχεία 7Κ/2021 (Α.Σ.Ε.Π. 28) οργανική θέση κλάδου που δεν είχε αντιστοιχηθεί με
την ανωτέρω πράξη αντιστοίχισης των υφιστάμενων κλάδων και ειδικοτήτων του Δήμου Πατρέων, αποφασίζουμε:
Την αντιστοίχιση των υφιστάμενων κλάδων των κάτωθι οργανικών θέσεων προσωπικού με σχέση εργασίας
δημοσίου δικαίου, που είχαν δεσμευτεί προς πλήρωση με διορισμό όπως περιλαμβάνονται στον Οργανισμό Εσωτερικής Υπηρεσίας του Δήμου Πατρέων (Β’ 2182/2023) και (Β’ 6999/2024), με τους οριζόμενους στο Παράρτημα Β’
του π.δ. 85/2022 νέους κλάδους και ειδικότητες, ως ακολούθως:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2154/06.05.2025
Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ
1. ΚΑΤΗΓΟΡΙΑ ΠΕ
ΥΦΙΣΤΑΜΕΝΟΙ ΚΛΑΔΟΙ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ ΜΕ ΒΑΣΗ ΤΟ π.δ. 85 /2022
ΚΛΑΔΟΣ
Αριθμός
Θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός
Θέσεων
ΠΕ ΔΙΕΚΠΕΡΑΙΩΣΗΣ
ΥΠΟΘΕΣΕΩΝ ΠΟΛΙΤΩΝ
ΠΕ ΔΙΕΚΠΕΡΑΙΩΣΗΣ
ΥΠΟΘΕΣΕΩΝ ΠΟΛΙΤΩΝ
ΠΕ ΔΙΕΚΠΕΡΑΙΩΣΗΣ
ΥΠΟΘΕΣΕΩΝ ΠΟΛΙΤΩΝ
Κατά τα λοιπά ισχύει η υπ’ αρ. 6593/26.01.2023 (Β’ 1540) πράξη αντιστοίχισης των υφιστάμενων κλάδων και ειδικοτήτων του Δήμου Πατρέων με τους νέους κλάδους και ειδικότητες του π.δ. 85/2022, όπως τροποποιήθηκε με τις
υπ’ αρ. 28599/05.04.2023 (Β’ 2852), 63697/19.06.2023 (Β’ 4396), 28574/10.04.2024 (Β’ 2688) και 94606/25.10.2024
(Β’ 6610) όμοιες.
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 15 Απριλίου 2025
Ο Δήμαρχος
ΚΩΝΣΤΑΝΤΙΝΟΣ ΠΕΛΕΤΙΔΗΣ
Ι
Αριθμ. 577/2025
(7)
Υπερωριακή απασχόληση υπαλλήλων με αμοιβή
κατά τις απογευματινές ώρες πέραν του κανονικού ωραρίου εργασίας για την ομαλή και απρό-
σκοπτη λειτουργία των Υπηρεσιών του Δήμου Ιεράς Πόλης Μεσολογγίου για το έτος 2025.
Ο ΔΗΜΑΡΧΟΣ ΙΕΡΑΣ ΠΟΛΗΣ ΜΕΣΟΛΟΓΓΙΟΥ
Έχοντας υπόψη:
1. Την παρ. 1 του άρθρου 58 του ν. 3852/2010.
2. Το άρθρο 48 του ν. 3584/2007.
3. Το άρθρο 20 του ν. 4354/2015 «Μισθολογικές ρυθμίσεις των υπαλλήλων του Δημοσίου, των Οργανισμών
Τοπικής Αυτοδιοίκησης (ΟΤΑ) Α’ και Β’ Βαθμού, των Νομικών Προσώπων (ΝΠΔΔ) και Ιδιωτικού Δικαίου (ΝΠΙΔ)
καθώς και των ΔΕΚΟ του ΚΕΦ. Α του ν. 3429/2005 καθώς
και άλλες μισθολογικές διατάξεις».
4. Την υπ’ αρ. 2/2015/5-1-2016 εγκύκλιο παροχή οδηγιών για την εφαρμογή των διατάξεων του ΚΕΦ. Β’ του
ν. 4354/2015 «Μισθολογικές ρυθμίσεις των υπαλλήλων
του Δημοσίου, των Οργανισμών Τοπικής Αυτοδιοίκησης
(ΟΤΑ) Α’ και Β’ Βαθμού, των Νομικών Προσώπων (ΝΠΔΔ)
και Ιδιωτικού Δικαίου (ΝΠΙΔ) καθώς και των ΔΕΚΟ του
ΚΕΦ. Α του ν. 3429/2005 καθώς και άλλες μισθολογικές
διατάξεις».
5. Τον Κώδικα Δήμων και Κοινοτήτων (ν. 3463/2006,
Α’ 114).
6. Την παρ. 10 του άρθρου 12 του ν. 2503/1997.
7. Το άρθρο 20 του ν. 4354/2015 (Α’ 176).
8. Το άρθρο 41 του ν. 3979/2011 με τις οποίες καθορίζεται το εβδομαδιαίο υποχρεωτικό ωράριο εργασίας των
υπαλλήλων του Δημοσίου των ΟΤΑ και λοιπών ΝΠΔΔ.
9. Την υπ’ αρ. 9644/11-4-2025 βεβαίωση της Διεύθυνσης Οικονομικών Υπηρεσιών ότι για την κάλυψη της
αποζημίωση της υπερωριακής εργασίας που θα προκύψει για την απασχόληση υπαλλήλων στο Αυτοτελή Δ/
ΝΣΗ πρώην ΔΚΕΚΑΠ έτους 2025 στους ΚΑΕ 10.6012.01,
10.6022 και 15.6042.
10. Τον αριθμό των υπηρετούντων υπαλλήλων στο
Δήμο.
11. Τις έκτακτες και επείγουσες υπηρεσιακές ανάγκες
που δημιουργούνται κατά την τρέχουσα περίοδο για την
αντιμετώπιση αναγκών στην λειτουργία των ΚΔΑΠ, των
σχολικών μονάδων του Δήμου, των Αθλητικών δομών
και δομών Δια βίου Μάθησης. Ανάγκες που έχουν να κάνουν με την έλλειψη προσωπικού στις παραπάνω δομές
ειδικά μετά την υποχρεωτική συνένωση των δομών με
το Δήμου βάση του ν. 5056/2023, αλλά και τις αυξημένες
ανάγκες εύρυθμης λειτουργίας των σχολικών μονάδων
με τα την κατάργηση των σχολικών επιτροπών, της Κοινωφελής Επιχείρησης και του Πνευματικού κέντρου του
Δήμου και την ανάθεση λειτουργίας των διαδικασιών
προμηθειών, διοικητικής λειτουργίας, αλλά και κτιριολογικής λειτουργίας των Σχολικών Μονάδων, Των ΚΔΑΠ,
των Αθλητικών Εγκαταστάσεων και Εγκαταστάσεων Δια
βίου Μάθησης με το μειωμένο και ανειδίκευτο σε πρώτη
φάση προσωπικό του τομέα. Οι ανάγκες αυτές επιβάλλουν την απασχόληση προσωπικού της υπηρεσίας πέραν
του κανονικού ωραρίου εργασίας.
12. Το γεγονός ότι οι διατάξεις της παρούσης δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ-ΜΙΤΟΣ, αποφασίζουμε:
Καθιερώνει για το έτος 2025 υπερωριακή απασχόληση υπαλλήλων με αμοιβή κατά τις απογευματινές
ώρες πέραν του κανονικού ωραρίου εργασίας για την
ομαλή και απρόσκοπτη λειτουργία των Υπηρεσιών
του Δήμου Ιεράς Πόλης Μεσολογγίου και έως της
συμπληρώσεως των εκατόν είκοσι (120) ωρών εντός
εξαμήνου ανά υπάλληλο, με την προβλεπόμενη από
το νόμο αποζημίωση, για την κάλυψη των προμνημονευόμενων υπηρεσιακών αναγκών του Δήμου, για το
κάτωθι προσωπικό:
Α. Απασχόλησης είκοσι δύο (22) υπαλλήλων ΙΔΟΧ
10 ΥΕ καθαριστών εσωτερικών χώρων
3 ΠΕ Καθηγητών Φυσικής Αγωγής
1 ΠΕ Φιλόλογος
1 ΠΕ καθηγήτρια Εικαστικών
1 ΤΕ καθηγητή Μουσικής
1 ΠΕ θεατρολόγων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2154/06.05.2025
2 ΤΕ Κοινωνικής Λειτουργού
2 ΠΕ Κοινωνικού Λειτουργού
1 ΠΕ Ψυχολόγου
Β. Απασχόλησης δύο (2) υπαλλήλων ΙΔΑΧ
1 ΔΕ Υπάλληλος γραφείου
2 ΔΕ Διοικητικού Λογιστικού
Γ. Απασχόλησης πέντε (5) μονίμων υπαλλήλων
1 ΠΕ Διοικητικού Οικονομικού
1 ΠΕ Πληροφορικής
1 ΤΕ Διοικητικού Λογιστικού
2 ΔΕ Διοικητικού Λογιστικού
Η κατανομή των ωρών απασχόλησης του προσωπικού, ως ανωτέρω, θα γίνεται κάθε φορά ανάλογα με τις
ανάγκες της Υπηρεσίας.
Η απόφαση αυτή ισχύει από τη δημοσίευσή της στην
Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιερά Πόλη Μεσολογγίου, 23 Απριλίου 2025
Ο Δήμαρχος
ΣΠΥΡΙΔΩΝ ΔΙΑΜΑΝΤΟΠΟΥΛΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2154/06.05.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202154.pdf | Tokens: 37606]